กรุงไทยออกเงินฝากอั่งเปา18เดือน
กรุงไทย ล่อเป้าออกดอกเบี้ยเงินฝาก 18 เดือน อ่อยดอกเบี้ยเดือนแรก 10% เฉลี่ย 2.63%
25 ม.ค. 2554

กรุงไทย ล่อเป้าออกดอกเบี้ยเงินฝาก 18 เดือน อ่อยดอกเบี้ยเดือนแรก 10% เฉลี่ย 2.63%
นายจักรกฤษณ์ ประสาทไทย ผู้อำนวยการฝ่ายอาวุโส ผู้บริหารฝ่ายผลิตภัณฑ์การเงินและการลงทุน ธนาคารกรุงไทย กล่าวว่า ธนาคารเตรียมออกเงินฝาก “กรุงไทยอั่งเปา” รับเทศกาลตรุษจีน ระยะเวลา 18 เดือน ผลตอบแทนจากดอกเบี้ยเป็นขั้นบันได เดือนแรก 10% เดือนที่ 2-18 ดอกเบี้ย 2.2% เฉลี่ยผู้ฝากจะได้รับดอกเบี้ยครบกำหนด 2.63% เริ่มต้นฝากขั้นต่ำ 1 หมื่นบาท
ขณะเดียวกันยังออกตั๋วบี/อี ระยะเวลา 18 เดือน ดอกเบี้ย 2.8% เริ่มต้นฝากขั้นต่ำ 1 แสนบาท เริ่มรับฝากตั้งแต่วันที่ 1-15 ก.พ. ทั้งนี้หากฝากไม่ครบกำหนดจะได้รับดอกเบี้ยออมทรัพย์